Finn Juhl Prisen
Finn Juhl Prisen, pris på 150.000 kr. (2010), der årligt gives til en person, der har ydet en særlig indsats inden for møbelarkitektur - specielt stole - som designer, producent, skribent eller lignende. Prisen blev indstiftet i 2003 af Wilhelm Hansen Fonden og har navn efter arkitekten og møbelformgiveren Finn Juhl, der fra 1960 levede sammen med musik- og teaterforlæggeren Hanne Wilhelm Hansen (1927-2003).